CELEX: 32008R0392
Language: mt
Date: 2008-04-30 00:00:00
Title: Regolament tal-Kummissjoni (KE) Nru 392/2008 tat- 30 ta' April 2008 li japprova emendi minuri lill-ispeċifikazzjonijiet ta' denominazzjoni elenkata fir-reġistru tad-denominazzjonijiet protetti ta' l-oriġini u ta' l-indikazzjonijiet ġeografiċi protetti (Ternasco de Aragón (IĠP))

1.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 117/16
            
         REGOLAMENT TAL-KUMMISSJONI (KE) Nru 392/2008
   tat-30 ta' April 2008
   li japprova emendi minuri lill-ispeċifikazzjonijiet ta' denominazzjoni elenkata fir-reġistru tad-denominazzjonijiet protetti ta' l-oriġini u ta' l-indikazzjonijiet ġeografiċi protetti (Ternasco de Aragón (IĠP))
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 510/2006 tal-Kunsill ta’ l-20 ta’ Marzu 2006 (1), u partikolarment l-Artikolu 9(2), it-tieni frażi, tiegħu,
   Billi:
   
               (1)
            
            
               Skond l-ewwel subparagrafu ta' Artikolu 9(1) tar-Regolament (KE) Nru 510/2006 u fid-dawl ta' l-Artikolu 17(2) ta' l-istess Regolament, il-Kummissjoni eżaminat it-talba ta' Spanja biex jiġu approvati emendi lill-ispeċifikazzjonijiet ta’ l-indikazzjoni ġeografika protetta “Ternasco de Aragón”, irreġistrata bir-Regolament tal-Kummissjoni (KE) Nru 1107/96 tal-Kummissjoni (2).
            
         
               (2)
            
            
               It-talba għandha l-għan li timmodifika l-ispeċifikazzjonijiet f’dak li għandu x’jaqsam mad-deskrizzjoni tal-prodott billi titwessa' l-medda ta' kemm ivarja l-piż tal-karkassa tat-“Ternasco de Aragón”, minn medda ta’ 8.5 sa 11.5 kg, għal 8 sa 12.5 kg. Ma jibqax jissemma il-piż ħaj mal-qatla, minħabba li dan huwa parametru ta' kwalità li m'għadux jgħodd meta hemm il-miżura kkontrollata tal-piż tal-karkassa.
            
         
               (3)
            
            
               Il-Kummissjoni eżaminat l-emenda kkonċernata u kkonkludiet li hija ġġustifikata. Billi din hija emenda minuri skond l-Artikolu 9 tar-Regolament (KE) Nru 510/2006, il-Kummissjoni tista' tapprovaha mingħajr rikors għall-proċedura stipulata fl-Artikoli 5, 6 u 7 ta' l-istess Regolament,
            
         ADOTTAT DAN IR-REGOLAMENT:
   Artikolu 1
   L-ispeċifikazzjonijiet ta' l-indikazzjoni ġeografika protetta “Ternasco de Aragón” huma b'dan emendati skond l-Anness I ta' dan ir-Regolament.
   Artikolu 2
   It-tabella konsolidata li fiha l-punti prinċipali ta' l-ispeċifikazzjonijiet tal-prodott tidher fl-Anness II ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 30 ta’ April 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12. Ir-Regolament kif emendat l-aħħar bir-Regolament (KE) Nru 1791/2006 (ĠU L 363, 20.12.2006, p. 1).
   
      (2)  ĠU L 148, 21.6.1996, p. 1. Ir-Regolament kif emendat l-aħħar bir-Regolament (KE) Nru 1486/2007 (ĠU L 330, 15.12.2007, p. 15).
   
      ANNESS I
      B'dan huma approvati l-emendi li ġejjin għall-ispeċifikazzjonijiet ta' l-indikazzjoni ġeografika protetta “Ternasco de Aragón” (Spanja):
      “Deskrizzjoni tal-prodott”:
      Ma jibqax jissemma l-piż ħaj mal-qatla ta’ bejn 18 u 24 kg, minħabba li dan huwa parametru ta' kwalità li m'għadux jgħodd meta hemm il-miżura kkontrollata tal-piż tal-karkassa, billi dan ta’ l-aħħar huwa valur aktar preċiż u aktar oġġettiv.
      Il-medda tal-piż tal-karkassa tat-“Ternasco de Aragón” jiżdied issa għal 8 sa 12.5 kg. Il-kwalità tal-karkassa u tal-laħam tal-prodott kopert minn din l-indikazzjoni ġeografika protetta tibqa’ li hi, skond l-istudji u t-testijiet li saru f’dan ir-rigward.
   
   
      ANNESS II
      SINTEŻI
      
         IR-REGOLAMENT TAL-KUNSILL (KE) Nru 510/2006
      
      “TERNASCO DE ARAGÓN”
      
         Nru tal-KE: ES/PGI/117/0096/19.10.2005
      
      DPO ( ) IĠP (X)
      Din is-sinteżi tagħti l-elementi ewlenin ta' l-ispeċifikazzjonijiet tal-prodott b'għan informattiv biss.
      1.   Dipartiment responsabbli fl-Istat Membru:
      
                  Isem
               
               
                  :
               
               
                  Subdirección General de Calidad y Promoción Agroalimentaria – Dirección General de Industria Agroalimentaria y Alimentación – Secretaría General de Agricultura y Alimentación del Ministerio de Agricultura, Pesca y Alimentación
               
            
                  Indirizz
               
               
                  :
               
               
                  C/ Paseo Infanta Isabel no 1
               
            
                  Telefown
               
               
                  :
               
               
                  91 347 53 97
               
            
                  Fax
               
               
                  :
               
               
                  91 347 54 10
               
            
                  Posta elettronika
               
               
                  :
               
               
                  sgcaproagro@mapya.es
               
            2.   Grupp:
      
                  Isem
               
               
                  :
               
               
                  Kunsill regolatur għall-IĠP “Ternasco de Aragón”
               
            
                  Indirizz
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Telefown
               
               
                  :
               
               
                  976 470813
               
            
                  Fax
               
               
                  :
               
               
                  976 464813
               
            
                  Posta elettronika
               
               
                  :
               
               
                  info@ternascodearagon.es
               
            
                  Kompożizzjoni
               
               
                  :
               
               
                  produtturi/proċessuri (X) oħrajn ( )
               
            3.   Tip ta' prodott
      
               
                  Klassi 1.1 –
               
               
                  Laħam
               
            4.   Speċifikazzjoni (sommarju tar-rekwiżiti skond l-Artikolu 4(2))
      
      4.1.   Isem
      “Ternasco de Aragón”
      4.2.   Deskrizzjoni
      Laħam tal-ħaruf li ġej mir-razez: rasa Aragonesa, ojinegra de Teruel, u roya Bilbilitana. It-“Ternasco de Aragón” għandu jkun ġej minn ħrief mingħajr distinzjoni ta’ sess (irġiel mhux imsewwija u nisa) u b’età tal-qatla ta’ bejn 70 u 90 jum. Il-piż tal-karkassa jvarja bejn 8 u 12.5 kg. Ix-xaħam huwa sod u abjad, bi profil rettilinju b'tendenza li jitbewwaq subkonvess u bit-truf ittundjati. Laħam tari, immerraq, roża ċar.
      4.3.   Żona ġeografika
      Il-komunità awtonoma ta’ l-Aragona.
      4.4.   Prova ta' l-oriġini
      Il-laħam li jġorr l-IĠP ġej minn farms li qegħdin fiż-żona ta’ produzzjoni u rreġistrati mal-Kunsill Regolatur. It-trobbija, il-qatla, it-tqattigħ u l-ippakkjar huma kkontrollati mill-Kunsill Regolatur. Il-laħam jitqiegħed fis-suq b’ċertifikat ta’ garanzija approvat mill-Kunsill Regolatur.
      4.5.   Metodu ta' produzzjoni
      Il-bhejjem jiġu mir-razez “Rasa Aragonesa”, “Ojinegra de Teruel” u “Roya Bilbilitana”. Il-qatla, it-tqaxxir u t-tindif minn ġewwa jsiru skond il-metodi legali. Il-karkassi jitħallew jieħdu l-arja sakemm il-ġewwieni tat-tessut muskulari jilħaq temperatura xierqa għall-maturazzjoni u t-trasport. Il-karkassi jinħażnu f’temperatura ta’ 3 sa 4° C għal inqas minn 24 siegħa u bejn 1 sa 3° C għal ħinijiet itwal; il-ħin massimu tal-ħżin m'għandux jaqbeż sitt ijiem.
      4.6.   Rabta
      Il-kundizzjonijiet klimatiċi ta’ din iż-żona b’veġetazzjoni sparsa (ftit xita, rjieħ qawwija u varjazzjonijiet termiċi kbar) jiffavorixxu l-iżvilupp tat-tliet razez nattivi li l-karatteristika ewlenija tagħhom hija l-prekoċità. Jisimnu għal rata ottimali meta jkunu għadhom żgħar u jipproduċu laħam bnin apprezzat għall-kwalità tiegħu.
      4.7.   Organu ta' spezzjoni
      
                  Isem
               
               
                  :
               
               
                  Conseil régulateur de l'IGP “Ternasco de Aragón”
               
            
                  Indirizz
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Telefown
               
               
                  :
               
               
                  976 470813
               
            
                  Fax
               
               
                  :
               
               
                  976 464813
               
            
                  Posta elettronika
               
               
                  :
               
               
                  info@ternascodearagon.es
               
            Il-Kunsill Regolatur ta' l-indikazzjoni ġeografika protetta “Ternasco de Aragon” jissodisfa l-istandard EN-45011.
      4.8.   Tikkettar
      It-tikketti għandhom iġorru bilfors it-tismija “Ternasco de Aragón”. It-tikketti u s-siġilli għandhom ikunu awtorizzati, numerati u maħruġa mill-Kunsill Regolatur.